Melolonthini

Melolonthini er en gruppe av biller som har larver som eter planterøtter. De hører til undergruppen oldenborrer (Melolonthinae) i den store gruppen skarabider (Scarabaeoidea).

 Utseende 
Middelsstore til ganske store (de fleste mellom 15-50 millimeter) biller med avlang kroppsform. På farge er de gjerne mer eller mindre brunlige, ofte med hvite flekker. Hodet er mer eller mindre firkantet med fint randet forkant, antennene ender i noen lange blader (lameller), disse er særlig påfallende hos hannene. Pronotum er forholdsvis flatt, uten påfallende utvekster. De fleste artene har velutviklede flygevinger og lange dekkvinger som dekker disse, men ofte ikke de ytterste leddene av bakkroppen. Undersiden er ofte helt eller delvis kledt med lange hår. Beina er nokså kraftige, leggene (tibiae) med noen tenner på yttersiden. Hos hunnene finnes det er uttrukket eggleggingsrør på bakkroppen.
Larvene er C-formede (scarabaeiforme), vanligvis med tynn og delvis gjennomsiktig hud. De har kraftige kjever og korte bein.

 Levevis 
Larvene lever i ofte to år, og lever av røttene på mange ulike planter. Eggene legges i flere omganger i jorden. For de artene som lever i kaldt klima overvintrer larvene ved å trekke seg ned i jorden under frostlaget. Neste vår kommer de opp og eter videre eller klekker til  voksne biller.
De voksne billene er oftest skumrings- eller nattaktive og kommer gjerne til lys. De er planteetere, mange eter blader, men det er også en del som lever av pollen.

 Skadedyr 
Disse billene er ganske store og kan bli svært tallrike. Larvene eter røtter og de voksne gnager på ulike slags planter, så de kan til tider gjøre betydelig skade i jord-, skog- og hagebruk.

 Utbredelse 
Gruppen er utbredt over hele Jorda bortsett fra polområdene. I Norge forekommer de bare i de sørligste landsdelene.

 Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, Scarabaeidae Latreille, 1806
 Underfamilien oldenborrer, Melolonthinae Samouelle, 1819
 Stammen Melolonthini Samouelle, 1819
 Slekten Achranoxia Kraatz, 1888 - 9 arter, Sentral-Asia
 Slekten Alepida Allsopp, 2018 - 8 arter, Australia
 Slekten Allothnonius Britton, 1978 - 2 arter, Australia
 Slekten Amblonoxia Reitter, 1902 - 6 arter, California
 Slekten Anisopholis Moser, 1913 - 3 arter, Indonesia
 Slekten Anoxia Laporte de Castelnau, 1833 – 40 arter, 17 i Europa, ikke i Norden
 Slekten Anoxioides Petrovitz, 1971 - én art, Israel
 Slekten Antitrogus Burmeister, 1855 - 23 arter, Australia
 Slekten Beriqua Péringuey, 1904 - én art, Sør-Afrika
 Slekten Clypeolontha Li & Yang, 1999 - 4 arter, Sørøst-Asia
 Slekten Cochliotodes Burgeon, 1946 - én art, Kenya
 Slekten Cryptotrogus Kraatz, 1888 - 11 arter, Asia
 Slekten Cyphonotus Fischer, 1824 - 2 arter, Sentral-Asia
 Slekten Cyphonoxia Reitter, 1889 - 13 arter, Asia
 Slekten Dermolepida Arrow, 1941 - 11 arter, Australia og Indonesia
 Slekten Dinacoma Casey, 1889 - 2 arter, Amerika
 Slekten Engistanoxia Lacroix, 2002 - 2 arter, Kenya
 Slekten Entyopsis Kolbe, 1894 - én art
 Slekten Euranoxia Semenov, 1890 - én art, Sentral-Asia
 Slekten Exolontha Reitter, 1902 - 14 arter, Asia
 Slekten Fossocarus Howden, 1961 - én art, Texas
 Slekten Globulischiza Frey, 1974 - én art, Sør-Afrika
 Slekten Grananoxia Brenske, 1890 - 2 arter, Sørøst-Asia, ofte plassert som en underslekt av Polyphylla
 Slekten Gronocarus Schaeffer, 1927 - 2 arter, USA
 Slekten Holisonycha Péringuey, 1904 - én art, Afrika
 Slekten Hoplolontha Fairmaire, 1904 - én art, Sørøst-Asia
 Slekten Hoplosternodes Burgeon, 1946 - én art, Kongo
 Slekten Howdenocarus Hardy, 1978 - én art, Mexico
 Slekten Hypolepida Britton, 1978 - én art, Australia
 Slekten Hypotrichia LeConte, 1862 - én art, Florida
 Slekten Hypothyce Howden, 1968 - 3 arter, USA
 Slekten Megacoryne Britton, 1987 - én art, Australia
 Slekten Megarhopaea Britton, 1978 - én art, Australia
 Slekten Megistophylla Burmeister, 1855 - 10 arter, Sørøst-Asia
 Slekten Melolontha O. F. Müller, 1764 – 75 arter, 6 arter i Europa, i Norden:
 Vanlig oldenborre, Melolontha melolontha (Linnaeus, 1758) – ikke i Norge
 Kastanjeoldenborre, Melolontha hippocastani Fabricius, 1801
 Slekten Metatrogus Britton, 1978 - 5 arter, Australia
 Slekten Microphylla Kraatz, 1890 - én art, ofte plassert i Cryptotrogus
 Slekten Microrhopaea Lea, 1920 - én art, Australia
 Slekten Oligophylla Kraatz, 1894 - 2 arter, Nord-Afrika
 Slekten Othnonius Olliff, 1890 - én art, Australia
 Slekten Pararhopaea Blackburn, 1911 - 4 arter, Australia
 Slekten Philacelota Heller, 1900 - 2 arter, Sulawesi
 Slekten Plectrodes Horn, 1867 - én art, California
 Slekten Polyphylla Harris, 1842 – 75 arter, 8 i Europa, i Norden:
 Polyphylla fullo (Linnaeus, 1758)  – ikke i Norge
 Slekten Pseudoholophylla Blackburn, 1911 - 4 arter, Australia
 Slekten Ramilia Kolbe, 1894 - 3 arter, Afrika
 Slekten Rhadinolontha Arrow, 1930 - én art, Sørøst-Asia
 Slekten Rhopaea Erichson, 1847 - 10 arter, Australia
 Slekten Schoenherria Burmeister, 1855 - 15 arter, Sørøst-Asia
 Slekten Sebakue Péringuey, 1904 - 2 arter, Afrika
 Slekten Spathoschiza Arrow, 1902 - én art, Afrika
 Slekten Sphodroxia Kraatz, 1890 - 5 arter, Nord-Afrika
 Slekten Suntemnonycha Péringuey, 1904 - én art, Afrika
 Slekten Syngeneschiza  Brenske, 1899 - 2 arter, Afrika
 Slekten Thyce LeConte, 1856 - 2 arter, Nord-Amerika
 Slekten Tocama Reitter, 1903 - 11 arter, Sørøst-Asia
 Slekten Tricholontha Nomura, 1952 - én art, Japan
 Slekten Zhangia Bunalski, 2002 - 2 arter, ofte plassert i Melolontha
 Slekten Zietzia Blackburn, 1894 - én art, Australia

 Kilder 
 Fauna Europaea Web Service Version 2.4 (2011) Utbredelsesdatabase for europeiske dyr 

 Eksterne lenker 


Kategori:Oldenborrer
Kategori:Biller formelt beskrevet i 1819
Kategori:Dyr formelt beskrevet av George Samouelle